Ettepanek: Euroopa parlamendi ja Nõukogu direktiiv, millega muudetakse direktiivi 95/50/EÜ seoses komisjoni rakendusvolitustega /* KOM/2007/0509 lõplik - COD 2007/0184 */





[pic] | EUROOPA ÜHENDUSTE KOMISJON | Brüssel 11.9.2007 KOM(2007) 509 lõplik 2007/0184 (COD) Kohandamine kontrolliga regulatiivmenetlusega Ettepanek: EUROOPA PARLAMENDI JA NÕUKOGU DIREKTIIV, millega muudetakse direktiivi 95/50/EÜ seoses komisjoni rakendusvolitustega (komisjoni esitatud) 2007/0184 (COD) Kohandamine kontrolliga regulatiivmenetlusega Ettepanek: EUROOPA PARLAMENDI JA NÕUKOGU DIREKTIIV, millega muudetakse direktiivi 95/50/EÜ seoses komisjoni rakendusvolitustega EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 71, võttes arvesse komisjoni ettepanekut[1], võttes arvesse Euroopa Majandus- ja Sotsiaalkomitee arvamust[2], võttes arvesse Regioonide Komitee arvamust[3], toimides asutamislepingu artiklis 251 sätestatud korras[4] ning arvestades järgmist: (1) Nõukogu 6. oktoobri 1995. aasta direktiiviga 95/50/EÜ (ohtlike kaupade autoveo kontrollimise ühtse korra kohta)[5] on ette nähtud, et teatavad meetmed tuleb vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlused[6]. (2) Otsust 1999/468/EÜ on muudetud otsusega 2006/512/EÜ, millega on kehtestatud kontrolliga regulatiivmenetlus selliste üldmeetmete võtmiseks, mille eesmärk on muuta asutamislepingu artiklis 251 sätestatud korras vastuvõetud aktide vähem olulisi sätteid, sealhulgas teatavaid sätteid välja jättes või uusi vähem olulisi sätteid lisades. (3) Vastavalt Euroopa Parlamendi, nõukogu ja komisjoni avaldusele[7] otsuse 2006/512/EÜ kohta tuleks asutamislepingu artiklis 251 sätestatud korras vastuvõetud juba jõustunud õigusaktide suhtes kõnealuse uue menetluse kohaldamiseks neid õigusakte kohandada kooskõlas kehtivate menetlustega. (4) Seoses nõukogu direktiiviga 95/50/EÜ tuleks komisjonile anda volitused eelkõige lisade kohandamiseks teaduse ja tehnika arenguga. Kuna need on üldmeetmed, mis on välja töötatud direktiivi 95/50/EÜ vähem oluliste sätete muutmiseks, tuleb need vastu võtta otsuse 1999/468/EÜ artikliga 5a ettenähtud kontrolliga regulatiivmenetluse kohaselt. (5) Direktiivi 95/50/EÜ tuleks seega vastavalt muuta. (6) Kuna käesoleva direktiiviga nõukogu direktiivis 95/50/EÜ tehtavad muudatused on üksnes komiteemenetlusega seotud kohandused, ei ole liikmesriikidel vaja neid üle võtta. Seepärast ei ole vaja selle kohta sätteid kehtestada, ON VASTU VÕTNUD KÄESOLEVA DIREKTIIVI: Artikkel 1 Direktiivi 95/50/EÜ artiklid 9a ja 9b asendatakse järgmisega. „Artikkel 9a Komisjon kohandab lisasid teaduse ja tehnika arenguga käesoleva direktiiviga hõlmatud valdkondades, et võtta eelkõige arvesse direktiivi 94/55/EÜ muudatusi. Kõnealused meetmed, mille eesmärk on muuta käesoleva direktiivi vähem olulisi sätteid, võetakse vastu artikli 9b lõikes 2 osutatud kontrolliga regulatiivmenetluse kohaselt. Artikkel 9b 1. Komisjoni abistab direktiivi 94/55/EÜ artikli 9 kohaselt moodustatud ohtlike kaupade veo komitee. 2. Käesolevale lõikele viitamisel kohaldatakse otsuse 1999/468/EÜ artikli 5a lõikeid 1–4 ja artiklit 7, võttes arvesse kõnealuse otsuse artikli 8 sätteid.” Artikkel 2 Käesolev direktiiv jõustub kahekümnendal päeval pärast selle avaldamist Euroopa Liidu Teatajas . Artikkel 3 Käesolev direktiiv on adresseeritud liikmesriikidele. Brüssel, […] Euroopa Parlamendi nimel Nõukogu nimel president eesistuja […] […] [1] ELT C […], […], lk […]. [2] ELT C […], […], lk […]. [3] ELT C […], […], lk […]. [4] ELT C […], […], lk […]. [5] EÜT L 249, 17.10.1995, lk 35. Direktiivi on viimati muudetud komisjoni direktiiviga 2004/112/EÜ (ELT L 367, 14.12.2004, lk 23). [6] EÜT L 184, 17.7.1999, lk 23. Otsust on muudetud otsusega 2006/512/EÜ (ELT L 200, 22.7.2006, lk 11). [7] ELT C 255, 21.10.2006, lk 1.